Ego Odo Dux Burgundiæ notum facio præsentibus,  futuris, quòd Guiardus Iunain,  Odo filius eius vendiderunt Ecclesiæ Reomaensi,  omnino quitauerunt quidquid habebant in villa de Visarne laudantibus vxoribus suis Petronilla,  Adenorde,  hæredibus ipsius Guiardi. Vnde de bonis ipsius Ecclesiæ habuerunt vsque ad valentiam nonaginta librarum. In hunc modum vendidit Osmundus de Plaanei, laudantibus vxore sua,  hæredibus, quidquid in eadem villa in decimis,  in omni vtilitate habebat, vnde habuit vsque ad viginti septem libras,  vnam vaccam. Hoc autem in præsentia mea fuit recognitum. Sciendum est etiam, quòd Osmundus de Rubeomonte in præsentia mea constitutus dedit,  concessit præfatæ Ecclesiæ quidquid habebat in saluamento de Cheuigneio in omni vtilitate, in nemoribus scilicet,  terris,  hominibus. Hanc concessionem laudauit Humbaudus filius eius, vnde habuit viginti libras Prouinenses. Cognouerunt in præsentia mea, quòd ista donatio erat de feodo prædictæ Ecclesiæ. Nihilominus Dominus Andreas de Montebarro dedit eidem Ecclesiæ omnem censum, quem habebat apud Riceium, exceptis septem solidis, quos dederat Ecclesiæ S. Petri Viui Senonensis. Hoc autem postmodum laudauerunt Mabilia relicta ipsius Andreæ,  Dominus Bartolomeus de Poleisi maritus eius,  habuerunt inde quindecim libras. Et cùm venditiones istæ  donationes in præsentia mea recognitæ fuissent ad instantiam ipsorum prædictorum eas confirmaui manucapiens  promittens per præsentis Chartæ tenorem, quòd si quis ipsam Ecclesiam super his vexare voluerit, ego eam manutenebo. Actum est hoc anno Incarnationis Verbi millesimo centesimo nonagesimo sexto.